CELEX: 62008CN0255
Language: fi
Date: 2008-06-13 00:00:00
Title: Asia C-255/08: Kanne 13.6.2008 — Euroopan yhteisöjen komissio v. Alankomaiden kuningaskunta

30.8.2008   
            
            
               FI
            
            
               Euroopan unionin virallinen lehti
            
            
               C 223/26
            
         Kanne 13.6.2008 — Euroopan yhteisöjen komissio v. Alankomaiden kuningaskunta
   (Asia C-255/08)
   (2008/C 223/40)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet: M. van Beek ja J.-B. Laignelot)
   
      Vastaaja: Alankomaiden kuningaskunta
   Vaatimukset
   
               —
            
            
               Yhteisöjen tuomioistuin toteaa, että Alankomaiden kuningaskunta ei ole noudattanut tiettyjen julkisten ja yksityisten hankkeiden ympäristövaikutusten arvioinnista annetun 85/337/ETY (1), direktiivin 97/11/EY (2) ja direktiivin 2003/35/EY (3), mukaisia velvoitteitaan, koska se ei ole antanut direktiivin 85/337/ETY 4 artiklan 2 ja 3 kohdan, luettuna yhdessä liitteiden II ja III kanssa, sellaisena kun se on muutettuna direktiivillä 97/11/EY ja direktiivillä 2003/35/EY, noudattamisen edellyttämiä lakeja, asetuksia ja hallinnollisia määräyksiä
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               EY 249 artiklan kolmannen kohdan mukaan direktiivi velvoittaa saavutettavaan tulokseen nähden jokaista jäsenvaltiota, jolle se on osoitettu, mutta jättää kansallisten viranomaisten valittavaksi muodon ja keinot.
            
         
               2.
            
            
               Jäsenvaltioiden on toteutettava siten myös direktiivien kansallisen täytäntöönpanon edellyttämät toimenpiteet direktiiveissä säädetyn määräajan kuluessa ja ilmoitettava niistä viipymättä komissiolle.
            
         
               3.
            
            
               Tässä asiassa direktiivin 97/11/EY 3 artiklan 1 kohdassa säädetään, että jäsenvaltioiden on saatettava tämän direktiivin noudattamisen edellyttämät säännökset ja määräykset voimaan 14.3.1999 ja että niiden on ilmoitettava tästä komissiolle viipymättä. Alankomaiden kuningaskunta ei ole kuitenkaan tehnyt näin.
            
         
               4.
            
            
               Edellä olevan perusteella komission on päädyttävä katsomaan, että Alankomaiden kuningaskunta on jättänyt tähän päivään asti toteuttamatta direktiivin 85/337/ETY 4 artiklan 2 ja 3 kohdan, luettuna yhdessä liitteiden II ja III kanssa, sellaisina kun se on muutettuna direktiivillä 97/11/EY ja direktiivillä 2003/35/EY, asianmukaisen täytäntöönpanon edellyttämät toimenpiteet, koska kaikkia direktiivin liitteessä III olevia kriteereitä ei sovelleta kaikkiin liitteen II mukaisiin hankkeisiin.
            
         
      (1)  EYVL L 175, s. 40.
   
      (2)  EYVL L 73, s. 5.
   
      (3)  EYVL L 156, s. 17.